Έντουαρντ Νέβιλ

Ο Σερ Έντουαρντ Νέβιλ (πέθανε στις 8 Δεκεμβρίου 1538) ήταν γιος του του Τζωρτζ Νέβιλ, 4ου βαρόνου του Μπεργκαβεννί και της πρώτης συζύγου του Μάργκαρετ Φενν (πέθανε στις 28 Σεπτεμβρίου 1485), κόρης του Ούγου Φενν θησαυροφύλακα της Αγγλίας. Παντρεύτηκε πριν τις 6 Απριλίου 1529 την Ελεονώρα Ουίνδσορ, κόρη του Άντριου Ουίνδσορ, 1ου βαρόνου του Ουίνδσορ και της Ελισάβετ Μπλάαντ. O μεγαλύτερος αδελφός του ήταν ο Τζωρτζ Νέβιλ, 5ος βαρόνος του Μπεργκαβεννί, τα δυο αδέλφια ήταν στενοί σύμμαχοι με τον βασιλιά Ερρίκο Η΄ της Αγγλίας και την πρώτη σύζυγο του Αικατερίνη της Αραγονίας.Garrett Mattingly, Catherine of Aragon, p.160 Ο Έντουαρντ Νέβιλ ήταν Εσκουίρ του σώματος και Φύλακας της αποχέτευσης στο νοικοκυριό του Ερρίκου Η΄, ζούσε στο Άντινγκτον Παρκ του Κεντ. Στέφτηκε ιππότης στις 25 Σεπτεμβρίου 1513 και από το 1516 κρατούσε τα αξιώματα του Κυρίου των Κυνηγών και του Κυρίου του θαλάμου της ιδιωτικής ζωής.

Σύγκρουση με τον βασιλιά και εκτέλεση

Η Οικογένεια Νέβιλ και τα ξαδέλφια τους Κουρτεναί υποστήριζαν τον γάμο του βασιλιά με την Αικατερίνη της Αραγονίας και την επιβολή της παπικής εξουσίας στην Αγγλία κάτι που θα μπορούσε να μειώσει σημαντικά τις δυνάμεις του Ερρίκου Η΄. Ο Έντουαρντ Νέβιλ βρέθηκε υπό βασιλική εύνοια μέχρι το 1535, έγινε Στάνταρντ Μεταφορέας (1531) και Κοντόσταυλος του κάστρου του Ληντς στο Κεντ (1534).Eric Ives, Anne Boleyn, p.261 Ο βασιλιάς στράφηκε σε λίγα χρόνια εναντίον του, στις αρχές του 1538 ο πρωθυπουργός Τόμας Κρόμγουελ ενοχλήθηκε έντονα όταν ο Έντουαρντ προσπάθησε να αποκτήσει τα εδάφη στην μονή του Μοατέντεν που είχαν πρόσφατα διαλυθεί.
Ο Κρόμγουελ μετά τον θάνατο του Χένρι Πέρσι, 6ου κόμη του Νορθάμπερλαντ προσπάθησε να κάνει κατάσχεση στην περιουσία του, μετά το Προσκύνημα της Χάριτος πολλοί ευγενείς κατηγορήθηκαν για προδοσία.Eric Ives, Anne Boleyn p.416 Ο Έντουαρντ συνελήφθη στις 3 Νοεμβρίου 1538 μαζί με τον ξάδελφο του Χένρι Πολ για προδοσία εναντίον του βασιλιά με πρωταγωνιστή τον καρδινάλιο Ρέτζιναλντ Πόυλε (1500 - 1558) εξόριστο αδελφό του Πολ. Ο Νέβιλ φυλακίστηκε στον Πύργο του Λονδίνου και αποκεφαλίστηκε στις 8 Δεκεμβρίου στο Τάουερ Χιλλ.

Οικογένεια

Με την σύζυγο του Ελεονώρα Ουίνδσορ απέκτησε:
 Εδουάρδος, 7ος βαρόνος του ΜΠεργκαβενί. 
 Χένρι Νέβιλ, πρόγονος του Τζορτζ Ουάσινγκτον μέσω της κόρης του Αικατερίνης.
 Αικατερίνη Νέβιλ, παντρεύτηκε τον Κλήμη Θροσμόρτον.Douglas Richardson, Kimball G. Everingham. Magna Carta ancestry: a study in colonial and medieval families. pg 639.
 Ελισάβετ Νέβιλ
 Μαρία Νέβιλ
 Φραγκίσκος Νέβιλ (1519 - 1599)

Πρόγονοι

Παραπομπές

Πηγές
Douglas Richardson, Kimball G. Everingham. Magna Carta ancestry: a study in colonial and medieval families.
Eric Ives, Anne Boleyn
Garrett Mattingly, Catherine of Aragon

Κατηγορία:Οικογένεια Νέβιλ